Ծնվել է Հունաստանի Սալոնիկ քաղաքում: 1948թ. տեղափոխվել է Հայաստան: 1958թ. ավարտել է Լենինականի թատրոնի (այժմ` Գյումրիի Վ.Աճեմյանի անվան դրամատիկական թատրոն) դրամատիկական ստուդիան: 1958թ-ից եղել է նույն թատրոնի դերասան: Խաղացել է մի շարք ներկայացումներում` Պ.Պռոշյանի «Սոս և Վարդիթեր» (Սոս), Լ.Միքայելյանի «Վարազդատ» (Վարազդատ), Հ.Պարոնյանի «Պաղտասար աղբար» (Կիպար), Ե.Օտյանի «Չարշըլը Արթին աղա» (Արթին) և այլն: Դերասանի խաղը աչքի է ընկել ընդգծված պլաստիկայով և երաժշտականությամբ: Նկարահանվել է «Քաոս» (1973թ.), «Հին օրերի երգը» (1982թ.), «Ուրախ ավտոբուս» (2000թ.) ֆիլմերում: 1989թ. արժանացել է Հայաստանի վաստակավոր արտիստի կոչման: Մահացել է Գյումրիում: